એક તો મતદાન ઘટ્યું, અને બીજુ પાટીદારોમાં ભાગલા પડ્યાં, જે ભાજપને નુકશાનકર્તા છે. અત્યાર સુધીનું ગણિત હતું કે મતદાનની ટકાવારી વધે તો ભાજપને ફાયદો થાય, પણ જ્યારે ટકાવારી ઘટે તો ભાજપને દેખીતું નુકશાન થાય તે સ્વભાવિક છે. હાલ તો ભાજપ દ્વારા 150 પ્લસ બેઠકો મળવાનો દાવો કરાઈ રહ્યો છે. તો સામે કોંગ્રેસના ભરતસિંહ સોલંકીની કહેવા પ્રમાણે 132 બેઠકો કોંગ્રેસને મળે છે. એક્ઝિટ પૉલમાં ગુજરાતમાં ભાજપની સરકાર રચાઈ રહી છે, તેમ 110થી વધુ બેઠકો આવવાનો સર્વે રજૂ કર્યો છે. આમ તો એક્ઝિટ પોલ દિલ્હી અને ઉત્તરપ્રદેશમાં સાવ ખોટા પડ્યાં હતાં. જેથી હવે એક્ઝિટ પોલ પર કોઈને વિશ્વાસ રહ્યો નથી. આપણે વાત કરતાં હતાં કે ભાજપને કેટલુ નુકશાન થશે. તો દેખીતી વાત છે કે કોઈ ચમત્કાર થાય તો જ ભાજપને સ્પષ્ટ બહુમતી કરતાં વધુ બેઠકો મળશે.